**REDE MUSEÍSTICA DA DEPUTACIÓN DE LUGO**

***Departamento de Difusión***

Praza da Soidade, s/n. -  27001 LUGO Telf.: 982 24 21 12  Fax: 982 240 240 difusion@museolugo.org /[www.museolugo.org](http://www.museolugo.org)

**NOTA INFORMATIVA**

Con motivo do **Día Mundial de Concienciación sobre o Autismo**, que dende o ano 2007 se celebra cada 2 de abril por decisión da Asemblea Xeral das Nacións Unidas, a Rede Museística quere lembrar que os catro museos que integran esta rede (Museo Provincial de Lugo, Museo Fortaleza de San Paio de Narla, Museo Provincial do Mar e o Museo Pazo de Tor) dispoñen de guías en pictogramas para autistas.

Tamén, a Rede Museística mantén un programa durante todo o ano, baixo o título ***Eu en ti, ti en min*** e coordinado por Encarna Lago, consistente nunha serie de obradoiros para as persoas autistas a través de imaxes da súa vida cotiá e cun traballo previo á visita.

Lugo, 1 de abril de 2016

**REDE MUSEÍSTICA DA DEPUTACIÓN DE LUGO**

***Departamento de Difusión***

Praza da Soidade, s/n. -  27001 LUGO Telf.: 982 24 21 12  Fax: 982 240 240 difusion@museolugo.org /[www.museolugo.org](http://www.museolugo.org)

**NOTA INFORMATIVA**

Mañá sábado, ás 12:30 horas, terá lugar no claustro do Museo Provincial de Lugo o acto de inauguración ***III EXPOSICIÓN DA CAMELIA***, acto que contará coa presenza de Xosé Ferreiro, deputado delegado da Área de Cultura da Deputación de Lugo, e de Edmundo Paz, presidente da Asociación Galega da Camelia. Esta mostra conta coa  participación de  20 expositores procedentes de toda Galicia, que nos ofrecerán flores de camelia inéditas e senlleiras, presentadas por primeira vez nesta exposición, que só permanecerá aberta esta fin de semana co seguinte horario:

       Sábado, 2 de abril, desde as 12:30 h. ata as 14:00 h, e desde as 16:00 ás 20:00 horas.

       Domingo, 3 de abril, desde as 11:00 ata as 14:00 h.

A entrada é libre e gratuíta.

Lugo, 1 de abril de 2016